VDSS Sklep Psp 97/2018
Sodna praksa Višjega delovnega in socialnega sodišča, 2018-03-08

Edo Škrabec (preds.), Jože Cepec (poroč.), Elizabeta Šajn Dolenc

Po določbi prvega odstavka 363. člena ZPP lahko stranke s pritožbo izpodbijajo sklepe sodišča prve stopnje, nimajo pa pravice s pritožbo izpodbijati sklepov pritožbenega sodišča, s katerim je le to odločalo o pritožbenem postopku zoper sklepe prvostopenjskega sodišča. Takšna pritožba je nedovoljena (četrti odstavek 343. člena ZPP), zato jo je prvostopenjsko sodišče pravilno zavrglo na podlagi prvega odstavka 343. člena ZPP.

Pritožba se zavrne in se potrdi sklep sodišča prve stopnje.

1. Prvostopenjsko sodišče je zavrglo pritožbo tožnika z dne 18. 1. 2018, ki jo je ta vložil dne 22. 1. 2018 zoper sklep Višjega delovnega in socialnega sodišča opr. št. Psp 494/2017 z dne 4. 1. 2018.

2. Zoper sklep se pritožuje tožnik. V pritožbi navaja, da se s sklepom o zavrženju postopka ne strinja in zato izpodbija vse sklepe sodišč v tej omenjeni zadevi, saj ga ti ogrožajo in niso realni. Ponovi navedbe, kakor jih navaja v dosedanjih pritožbah.

4. Pritožbeno sodišče je opravilo preizkus izpodbijanega dela sodbe v obsegu pritožbenih navedb in kakor to določba drugi odstavek 350. člena Zakona o pravdnem postopku (ZPP, Ur. l. RS, št. 26/99 s spremembami) upoštevajoč 366. člen ZPP. Po opravljenem preizkusu pritožbeno sodišče ugotavlja, da je prvostopenjsko sodišče pravilno in popolno ugotovilo dejansko stanje, na tako ugotovljeno dejansko stanje pravilno uporabilo materialno pravo, pri tem pa tudi ni prišlo do bistvenih kršitev določb pravdnega postopka, na katere sodišča pazi po uradni dolžnosti.

5. Iz dejanskega stanja, ugotovljenega pred sodiščem prve stopnje izhaja, da je pritožbeno sodišče s sklepom opr. št. Psp 494/2017 z dne 4. 1. 2018 zavrnilo pritožbo tožnika zoper sklep Delovnega in socialnega sodišča v Ljubljani, opr. št. V Ps 580/2017 z dne 10. 11. 2017, s katerim je to sodišče ustavilo postopek po umiku tožbe tožnika na naroku za glavno obravnavo dne 10. 11. 2017. Zoper navedeni sklep pritožbenega sodišča je tožnik dne 22. 1. 2018 vložil pritožbo, ki jo je sodišče prve stopnje z izpodbijanim sklepom opr. št. V Ps 580/2017 z dne 2. 2. 2018 zavrglo.

6. Po določbi prvega odstavka 363. člena ZPP lahko stranke s pritožbo izpodbijajo sklepe sodišča prve stopnje, nimajo pa pravice s pritožbo izpodbijati sklepov pritožbenega sodišča, s katerim je le to odločalo o pritožbenem postopku zoper sklepe prvostopenjskega sodišča. Takšna pritožba je nedovoljena (četrti odstavek 343. člena ZPP), zato jo je prvostopenjsko sodišče pravilno zavrglo na podlagi prvega odstavka 343. člena ZPP.

7. Pritožbene navedbe v smeri pojasnjevanja, zakaj je bila tožba sploh vložena, da sodišče grobo krši človekove pravice tožnika, da zakoni veljajo za vse državljane enako in jih morajo vsi spoštovati, ne vplivajo na odločitev v predmetni zadevi. Prvostopenjsko sodišče je v tej zadevi odločalo zgolj o tem, ali je pritožba zoper sklep pritožbenega sodišča dovoljena ali ne. Odločitev je zgolj procesne narave.

8. Na podlagi navedenega je pritožbeno sodišče v skladu z 2. točko 365. člena ZPP pritožbo kot neutemeljeno zavrnilo in potrdilo sklep sodišča prve stopnje.

Zakon o pravdnem postopku (1999) - ZPP  - člen 343, 343/1, 343/4, 363, 363/1.

*Zadeve, v katerih je sodišče sprejelo vsebinsko enako stališče o procesnih oz. materialnopravnih vprašanjih.